proxectonos/corpus_dominio_legal_administrativo_tmp huggingface dataset:
21/08/2012 | Administración LocalMunicipal
Camariñas
Anuncio de delegación en materia de contratación

Anuncio relativo á delegación de competencias do Pleno na Alcaldía en materia de contratación en relación á obra comprendida no proxecto denominado “Modificado do proxecto básico e de execución de construción de edificio para tanatorio municipal” Polo presente, en cumprimento do disposto no art.51 do Real decreto 2568/1986, do 28 de novembro, faise público que con data 10 de agosto de 2012 o Pleno do Concello de Camariñas, unha vez adoptado o acordo ao que se refire o art.110 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público acordou, en relación ao procedemento de adxudicación e no relativo aos efectos, cumprimento e extinción do contrato de obras para a construción de edificio para tanatorio municipal, o seguinte: (…) Sexto. –Delegar na Alcaldía as facultades que lle corresponden ao pleno, como órgano de contratación desta obra, en relación as restantes actuacións que deben seguirse no presente procedemento de adxudicación e no relativo aos efectos, cumprimento e extinción do correspondente contrato de obras. Sétimo. –Que as resolucións administrativas que se adopten no exercicio desta delegación, se notifiquen aos interesados con indicación de dita circunstancia. Oitavo. –A delegación conferida requirirá para a súa eficacia a aceptación nos termos establecidos no art.114 do RD 2568/1986 do 28 de novembro, Regulamento de organización e funcionamento das corporacións locais. O presente acordo de delegación surtirá efectos dende o día seguinte a ser ditado sen prexuízo da súa publicación no Boletín Oficial da Provincia. Noveno. –Proceder á publicación da delegación no Boletín Oficial da Provincia, de conformidade co previsto no artigo 51.2 do RD 2568/1986, do 28 de novembro, Regulamento de organización e funcionamento das corporacións locais. Décimo. –Que o Pleno reciba información detallada da xestión das competencias delegadas e dos actos emanados en virtude da delegación, nos termos previstos no art.115 a) RD 2568/1986, do 28 de novembro, Regulamento de organización e funcionamento das corporacións locais. Camariñas, a 13 de agosto de 2012. O alcalde Asdo.: D. Manuel Valeriano Alonso de León
21/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29753. Unión Fenosa Distribución, S. A. Porto do Son

ANUNCIO INFORMACIÓN PÚBLICA CLAVE: DH. W15.29753 UNIÓN FENOSA DISTRIBUCIÓN, S. A., con CIF A-63222533 e enderezo na avenida de Arteixo, 171, 15007, A Coruña, solicita autorización para a realización de obras de subministro de enerxía eléctrica a unha urbanización de vivendas situadas no lugar de A Silva, parroquia de Goiáns (San Sadurniño), no T. M. de Porto do Son (proxecto LMTA, LMTS Y CTC URB. ALTOS DA SILVA, n.º S. G. D.218306040036). As obras sitúanse na zona de policía e sobre o leito do rego de Sandián. Zona de policía: A liña vai soterrada en gabia baixo o dominio público da denominada rúa da Silva. Canle do rego: A liña vai grampada mediante tubos de aceiro á estrutura da ponte existente nunha lonxitude de 8,00 m. l. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 30 de xullo de 2012. O xefe do Servizo Territorial Ángel Gómez Rey
21/08/2012 | Administración LocalMunicipal
Noia
Secretaría
Aprobación definitiva do expediente de concesión de crédito extraordinario número 2/2012 sobre o orzamento municipal de 2006 prorrogado

ANUNCIO Aprobación definitiva do expediente de concesión de crédito extraordinario número 2/2012 sobre o orzamento municipal de 2006 prorrogado. Rematado o prazo de exposición ó público do acordo plenario de data 29 de xuño de 2012 da aprobación inicial do expediente de concesión de crédito extraordinario número 2/2012 do orzamento municipal, sen que se presentase reclamación algunha contra o mesmo, enténdese elevado a definitivo, conforme ó disposto nos artigos 177.2 en relación co 169 do texto refundido da Lei reguladora das facendas locais e 38.3 en relación 20.1 do Real decreto 500/1990 de 20 de abril. En cumprimento dos artigos 169.3 da citada Lei e 20.3 do Real decreto 500/1990, do 20 de abril, a que remiten, respectivamente, os artigos 177.2 de aquela e 38.1 deste, faise público o resumo por capítulos do estado de ingresos e gastos trala aprobación do devandito expediente: En virtude do disposto nos artigos 171 en relación co 177 da Lei, e 23.1 en relación do Real decreto citado, contra esta aprobación definitiva poderase interpoñer directamente recurso contencioso-administrativo na forma e prazos que establecen as normas de dita xurisdición. Noia, 9 de agosto de 2012. O alcalde en funcións Bieito González Domínguez
21/08/2012 | Administración LocalMunicipal
Pontedeume
Padrón auga, saneamento e depuración, segundo trimestre 2012

ABASTECEMENTO DE AUGA M3 facturados: 240.831 Padrón: 93.874,55 Euros, IVE excluido SANEAMENTO M3 facturados: 172.508 Padrón: 24.434,46 Euros, IVE excluido DEPURACIÓN M3 facturados: 154.882 Padrón: 38.235,76 Euros, IVE excluido Expóñense ao público todos os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao padrón todos os interesados poderán interpor recurso de reposición ante esta alcaldía, segundo o disposto no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes dende a súa interposición. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. O prazo de cobramento en período voluntario abranguerá dende o día 22 de agosto de 2012 ao 22 de outubro de 2012. O pagamento farase efectivo nas oficinas da empresa Aquagest. Tamén existe a posibilidade de domiciliar o pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo e xuros de demora que procedan. Pontedeume, 9 de agosto de 2012 O ALCALDE; Asdo. Gabriel Torrente Piñeiro.
21/08/2012 | Administración LocalMunicipal
Irixoa
Expediente de modificación orzamentaria 4/2012: xeración de créditos

PUBLICACIÓN NOVO RESUMO POR CAPÍTULOS EXPTE.4/2012 Aprobado definitivamente o expediente de modificación orzamentaria n.º 4/2012, mediante resolución da Alcaldía do 3-8-2012, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real decreto lexislativo 2/2004, do 5 de marzo, de texto refundido da Lei reguladora das facendas locais. Irixoa, 9 de agosto de 2012. O alcalde Antonio Deibe Sanmartín
16/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
E-43/3384-C. Jesús Manuel Sánchez Sánchez (Ordes)

ANUNCIO INFORMACIÓN PÚBLICA Expediente de clave: E-43/3384-C O presente anuncio ten por obxecto abrir a información pública da solicitude de continuación do procedemento de inscrición, por prescrición adquisitiva, feita por Jesús Manuel sánchez Sánchez, dun aproveitamento de augas públicas do río Samo, no lugar de Vilamaior, Concello de Ordes (A Coruña), con destino ao accionamento dun muíño fariñeiro (“A Maquia”) e á rega (parcela “Riveira” de 2,74 Ha) solicitado inicialmente de Nuno Filipe Ivascu Apostolescu e fillos e como cousuario por Jose Nicasio Pedro Nel Marcillas Bentoldra, procedemento recollido nos anuncios de información pública dos Boletíns Oficiais da Provincia da Coruña n.º 185 do 19/08/1950 e n.º 142 do 22/06/1966. As instalacións constan dunha derivación na marxe dereita do río Samo no punto denominado “do Costón de Penlas”, canle de condución duns 200 m, derivación de auga para a rega de parcela e muíño fariñeiro de dous moas. O que se fai público para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Touro ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente. Santiago de Compostela, 1 de agosto de 2012. O xefe do servizo territorial Ángel Gómez Rey
16/08/2012 | Administración LocalMunicipal
Mesía
Aprobación inicial do regulamento do servizo de abastecemento de auga e saneamento do Concello de Mesía

O Pleno do Concello de Mesía, en sesión celebrada o día 3 de agosto de 2012, aprobou inicialmente o REGULAMENTO DO SERVIZO DE ABASTECEMENTO DE AUGA E SANEAMENTO DO CONCELLO DE MESÍA. O que se fai público durante un prazo de trinta días hábiles contados dende o día seguinte ó da publicación deste edito no Boletín Oficial da Provincia, a fin de que os interesados poidan examinar o expediente e presentar as reclamacións ou suxestións que estimen oportunas, de conformidade co disposto no artigo 49 da Lei 7/1985, do 2 de abril, reguladora das bases de réxime local. De non presentarse reclamacións, o acordo de aprobación elevarase automaticamente a definitivo. Mesía, 7 de agosto de 2012. O alcalde Asdo.: Mariano Iglesias Castro
16/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.20739. Concello de Boimorto

ANUNCIO De acordo co previsto no artigo 116 do Regulamento de dominio público hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 27 de xullo de 2012 e como resultado do expediente incoado ó efecto, aprobouse a modificación das características da concesión outorgada con data 9/06/2010 ó Concello de Boimorto. Esta modificación supón a captación de auga de dous novos mananciais situados no lugar de Fros, parroquia de Rodieiros (San Simón), no concello de Boimorto (A Coruña), sen modificación do volume anual da concesión. Número Expte.: DH. A15.20739. Santiago de Compostela, 31 de xullo de 2012. A subdirectora xeral de Xestión do Dominio Público Hidráulico Mary Cruz Cesarino Arraztoa Febrer
16/08/2012 | Administración LocalMunicipal
Cerceda
Medio Ambiente e Sanidade
Aprobación do padrón fiscal correspondente o suministro de auga e o servizo de sumidoiros. Segundo trimestre 2012

Mediante decreto da alcaldía de data 1 de agosto de 2012, aprobouse o padrón da taxa municipal de suministro de auga e servizo de sumidoiro, correspondente ao segundo trimestre de 2012, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- De reposición, perante a alcaldía deste Concello no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.-Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.-Poderá interporse calquera outro recurso que os interesados consideren oportuno. Cerceda, 1 de agosto de 2012 O alcalde Asdo.: José García Liñares.
16/08/2012 | Administración LocalMunicipal
Val do Dubra
Anuncio delegación de funcións da Alcaldía

Tendo que ausentarme do Municipio do 20 ao 31 de agosto de 2012, e co fin de dar cumprimento ao disposto no art.63 da Lei 5/97, do 22 de xullo, de Administración local de Galicia e 47 do Regulamento de organización, funcionamento e réxime xurídico, sobre substitucións nas funcións da Alcaldía, RESOLVO: PRIMEIRO: Delegar na tenente de alcalde, Susana María Iglesias Blanco, a totalidade das funcións correspondentes á Alcaldía, durante o citado período. SEGUNDO: A Alcaldía poderá revogar, en calquera momento, a delegación conferida. TERCEIRO: Publíquese o presente decreto, conforme ao establecido no art.44 do ROF, e notifíquese o acordo conforme ao preceptuado no citado artigo. Val do Dubra, 7 de agosto de 2012 O alcalde Ramón Varela Mariño
16/08/2012 | Administración LocalConsorcios
Consorcio Provincial Contra Incendios e Salvamento da Coruña
Anuncio resultado concurso - oposición praza suboficial coordinador servizo

Mediante o presente, faise saber para xeral coñecemento e aos efectos oportunos, que unha vez rematado o proceso selectivo da Convocatoria para a provisión, mediante concurso oposición en quenda libre, da praza de Suboficial coordinador servizo, vacante no cadro de persoal laboral e plantilla deste Consorcio e cuxa convocatoria publicouse no Boletín Oficial do Estado número 218 do 10 de setembro de 2011, a Comisión cualificadora elevou a conseguinte proposta, aceptada por esta Presidencia, e de conformidade co que resultou seleccionado para formalizar o contrato laboral fixo, D. Jinjie Martoran Duque de Estrada, co DNI núm.XXXXXXXXX. Carballo, 02 de agosto de 2012.- O presidente, Asdo.: Santiago Villanueva Álvarez
16/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.15773. Concello de Boqueixón

ANUNCIO INFORMACIÓN PÚBLICA Estefania Maria Terrafeta Menica, en representación do Concello de Boqueixón, co CIF P-1501200-H, solicita de Augas de Galicia a modificación da concesión dun caudal de augas de 14,27 litros/segundo procedente dos ríos Pontillón e Ulla, no Concello de Boqueixón (A Coruña), con destino ao abastecemento de poboación outorgada, mediante resolución da Presidencia de Augas de Galicia do 20/05/2003, ao Concello de Boqueixón. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.15773. A modificación consiste na incorporación de dous novos puntos de captación dos que se describen as súas características: SOLICITANTE: Concello de Boqueixón. DESTINO: abastecemento a poboación. ORIXE: dous mananciais. Coord. UTM: manancial 1: X = 546.847 Y = 4.739.352 Manancial 2: X = 546.763 Y = 4.739.407 CONCELLO: Boqueixón (A Coruña) Solicítase a legalización dunha traída de augas para suprimir o actual bombeo existente procedente do río Ulla, no lugar de Donas, co fin de reducir os custes de explotación que este supón para o Concello de Boqueixón. Os dous novos puntos de captación sitúanse no polígono 507 entre as parcelas 157 e 153 respectivamente e os terreos do EIXO AVE Ourense-Santiago. A captación dos dous mananciais nas ditas parcelas realízase mediante dúas arquetas de dimensións 1 x 1 x 5,2 m, que recollen as augas infiltradas por unha capa de grava de diferentes diámetros para a súa posterior condución por gravidade a través dunha tubaxe de 160 mm de diámetro soterrada en gabia ata a arqueta de recollida. Dita arqueta é común para ambas captacións e conecta a través doutra tubaxe de PVC de 160 mm de diámetro coa ETAP existente onde será tratada a auga para a súa posterior distribución. O que se fai público para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente. Santiago de Compostela, 1 de agosto de 2012. O xefe do Servizo Territorial Ángel Gómez Rey
16/08/2012 | Administración LocalMunicipal
Cerceda
Medio Ambiente e Sanidade
Aprobación inicial modificación de crédito 10/2012, suplemento de crédito

Aprobada inicialmente polo Pleno da Corporación, en sesión celebrada o 30/07/2012, a modificación de crédito 10/2012 na modalidade de suplemento de crédito, por importe de 116.777,25 euros, nas aplicacións orzamentarias 453.21000 “Carreteras. Infraestructuras e bens naturais” e 920.22100 “Administración xeral. Enerxía eléctrica” por importes de 71.476,38 e 45.300,87 euros respectivamente, exponse ao público mediante anuncio no BOP, polo prazo de quince días hábiles. Durante este prazo proderán ser presentadas alegacións ou reclamacións polas persoas indicadas no artigo 22.1 do Real Decreto 500/1990. O acordo de aprobación inicial quedará elevado automaticamente a definitivo se non se presentaran alegacións ou reclamacións durante o prazo de exposición ao público. Cerceda, 6 de agosto de 2012 O alcalde José García Liñares
16/08/2012 | Administración LocalMunicipal
A Laracha
Delegación específica da Alcaldía

RESOLUCIÓN DA ALCALDÍA De conformidade co disposto no artigo 51 do Código Civil, no artigo 23 da Lei 7/1985, do 2 de abril, reguladora das bases do réxime local; nos artigos 44 e 47 do Regulamento de organización, funcionamento e réxime xurídico das corporacións locais aprobado polo Real decreto 2568/1986, do 28 de novembro; no artigo 63 da Lei 5/97, do 22 de xullo, de administración local de Galicia e demais normativa concordante, RESOLVO: PRIMEIRO.–Delegar a favor de D. DAVID EDWARD AMIANO GHAZAOUI, primeiro tenente de alcalde do Concello da Laracha, a atribución para autorizar a celebración de dous matrimonios o día 11 de agosto de 2012, celebrándose un ás 13.00 horas no salón de plenos da Casa do Concello e o outro ás 13.30 horas na Casa da Cultura. SEGUNDO.–Publicar esta resolución no Boletín Oficial da Provincia. TERCEIRO.–Comunicar a DAVID EDWARD AMIANO GHAZAOUI a presente resolución para o seu coñecemento e efectos. A Laracha, 8 de agosto de 2012. Dou fe O alcalde O secretario José Manuel López Varela Miguel Iglesias Martínez
16/08/2012 | Administración LocalMunicipal
Ferrol
Persoal
Anuncio nomeamento de funcionarios eventuais: xefe gabinete de prensa e redactora do gabinete de prensa

En cumprimento do establecido no artigo 104.3 da Lei 7/1985, do 2 de abril, Reguladora das Bases do Réxime Local, faise público para xeral coñecemento o seguinte: Por resolución da Alcaldía de data 11/07/2012 noméase a Gerardo Emilio Miklos Qaisar funcionario eventual, xefe de Gabinete de Prensa e a Lucia Micaela Fornals Huachaca funcionaria eventual, redactora do Gabinete de Comunicación. As retribucións mensuais destes postos serán as establecidas no cadro presupostario vixente. Ferrol, O alcalde, José Manuel Rey Varela
16/08/2012 | Administración LocalConsorcios
Consorcio Provincial Contra Incendios e Salvamento da Coruña
Anuncio sobre adjudicación y formalización del contrato referente al expediente S.01/11

En cumprimento do disposto polo art.138.2 da Lei 7/2007, de 30 de outubro, de Contratos do sector público, pola que se rexe o expediente S.01/11 (Disposición transitoria primeira, apartado 1, do Real Decreto Lexislativo 3/2011, de 14 de novembro), mediante o presente fase pública a adxudicación e formalización do seguinte contrato: a. Organismo: Consorcio Provincial contra Incendios e Salvamento da Coruña. b. Dependencia que tramita expediente: Secretaría c. Número de expediente: S.01/11 (FSV). a. Tipo de contrato: subministres b. Descrición do obxecto: subministro de catro vehículos FSV (Furgón Servizos Varios) co seu equipamento con destino aos parques comarcais de bombeiros de Arteixo, Carballo, Boiro e Betanzos, en lote único. c. Diarios/boletíns oficiais e datas do anuncio da licitación: Diario Oficial da Unión Europea 2011/S 231-374845, de 01 de decembro de 2011, Boletín Oficial do Estado núm.291, de 03 de decembro de 2011 e Boletín Oficial da provincia da Coruña núm.85, de 13 de decembro de 2011. a. Tramitación: ordinaria b. Procedemento: aberto c. Selección: Pluralidade de criterios de adxudicación ademais do prezo. d. Contrato suxeito a regulación harmonizada. a. Presuposto: 678.817,00€, mais a partida que corresponde ao IVE. a. Data da adxudicación e notificación da mesma: 12 de xullo de 2012. b. Publicación da adxudicación: perfil do contratante (13 de xullo de 2012) e Diario Oficial da Unión Europea 2012/S 136-226310, de 18 de xullo de 2012. c. Contratista: Vehículos, Equipamientos y Carrocerías Prieto-Puga, S. L. (VEICAR). d. Nacionalidade: española. e. Importe da adxudicación: 645.238,00€ (máis a partida que corresponde ao IVE). f. Data da formalización do contrato: 01 de agosto de 2012 Carballo, 02 de agosto de 2012. O presidente Fdo: Santiago Villanueva Álvarez
16/08/2012 | Administración LocalMunicipal
Mesía
Aprobación inicial da Ordenanza fiscal reguladora da taxa polo servizo da rede de sumidoiro do Concello de Mesía

O Pleno do Concello de Mesía, en sesión celebrada o día 3 de agosto de 2012, acordou a aprobación provisional da imposición, así como o texto da ORDENANZA FISCAL REGULADORA DA TAXA POLO SERVIZO DA REDE DE SUMIDOIRO DO CONCELLO DE MESÍA. O que se fai público durante un prazo de trinta días hábiles, contados dende o día seguinte ó da publicación deste edito no Boletín Oficial da Provincia, a fin de que polos interesados poida examinarse o expediente e presentar as reclamacións ou alegacións que estimen oportunas, de conformidade co disposto no artigo 17 do Real decreto lexislativo 2/2004, que aproba o texto refundido da Lei reguladora das facendas locais. De non presentarse reclamacións, o acordo de aprobación elevarase automaticamente a definitivo. Mesía, 7 de agosto de 2012. O alcalde Mariano Iglesias Castro
16/08/2012 | Administración LocalMunicipal
Noia
Secretaría
Exposición ao público da conta xeral do orzamento do Concello de Noia do ano 2011

ANUNCIO Exposición ao público da conta xeral do orzamento do Concello de Noia do ano 2011 En cumprimento dos artigos 116 da Lei de bases do réxime local e 212.3 do texto refundido da Lei de facendas locais, unha vez informada pola Comisión Especial de Contas, a conta xeral do orzamento do Concello de Noia do ano 2011, exponse ao público durante o prazo de 15 días, e oito días máis, durante os cales as persoas interesadas poderán presentar reclamacións, reparos ou observacións. Noia, 10 de agosto de 2012. O alcalde en funcións Bieito González Domínguez
16/08/2012 | Administración LocalMunicipal
Oroso
Anuncio de aprobación da taxa de vados 2012

ASUNTO: APROBACIÓN DO PADRÓN DA TAXA DE VADOS DO EXERCICIO 2012 Pola presente faise saber que por Decreto da Alcaldía de data 3 de agosto de 2012 foi aprobado o padrón da taxa por aproveitamento especial do dominio público por entrada de vehículos a traveso da beirarrúa e reservas de vía pública para aparcamento, carga e descarga correspondente ó exercicio 2012. De conformidade co artigo 102.3 da Lei 58/2003, do 17 de decembro, xeral tributaria, a presente publicación terá o carácter de notificación colectiva, podendo os interesados interpoñer no seu caso os seguintes recursos: • O recurso de reposición regulado no artigo 14.2 do TR 2/2004 no prazo de un mes dende a publicación do presente anuncio no Boletín Oficial da Provincia. • Contra a resolución do recurso de reposición poderase interpoñer o correspondente recurso contencioso administrativo no prazo de dous meses se a resolución é expresa ou seis meses no caso de resolución por silencio administrativo perante o Xulgado do Contencioso-Administrativo de A Coruña. A recadación do padrón farase pola Excma. Diputación Provincial da Coruña no periodo ordinario voluntario sinalado pola mesma, nas oficinas das entidades financeiras colaboradoras e oficinas de Recadación. En Oroso, a 3 de agosto de 2012. O alcalde-presidente Manuel Mirás Franqueira
16/08/2012 | Administración LocalMunicipal
Padrón
Anuncio para solicitar axudas de rehabilitación de vivendas da área de rehabilitación do casco urbano histórico de Padrón, 7.ª fase

ANUNCIO DE APERTURA DO PRAZO PARA SOLICITAR AXUDAS PARA A REHABILITACIÓN DE VIVENDAS SITUADAS NA ÁREA DE REHABILITACIÓN DO CASCO URBANO HISTÓRICO DE PADRÓN. En cumprimento do convenio de financiamento das obras de rehabilitación dos edificios, vivendas e urbanización da área de rehabilitación do casco urbano histórico de Padrón, 7.ª fase, asinado o 29 de abril do 2011 entre o Concello de Padrón, o Ministerio de Fomento e o Instituto Galego da Vivenda e Solo da Xunta de Galicia, ó abeiro do Real decreto 2066/2008, do 12 de decembro, polo que se aproba o Plan Estatal de Vivenda 2009-2012, e de acordo ó establecido no artigo 16 da Ordenanza municipal reguladora das axudas para a rehabilitación de edificios e vivendas no ámbito da área de rehabilitación do casco urbano histórico de Padrón, aprobada polo Pleno o 30 de decembro do 2004 e publicada no Boletín Oficial da Provincia da Coruña número 34, do 12 de febreiro do 2005, faise público que durante o prazo trinta días naturais, contado desde a publicación do presente anuncio no BOP, tódalas persoas interesadas que cumpran os requisitos establecidos nos artigos 4.º, 6.º, 7.º e 8.º da devandita ordenanza poderán presentar a súa solicitude de axuda no Rexistro Xeral do Concello, xunto coa documentación que se relaciona no artigo 17.º da mesma ordenanza. Padrón, 3 de agosto do 2012. O alcalde Asdo.: Antonio Fernández Angueira
16/08/2012 | Administración LocalMunicipal
Mesía
Aprobación inicial da modificación do Regulamento de ficheiros de datos de carácter persoal do Concello de Mesía

O Pleno do Concello de Mesía, en sesión celebrada o día 3 de agosto de 2012, aprobou inicialmente a modificación do Regulamento de ficheiros de datos de carácter persoal do concello de Mesía. O que se fai público durante un prazo de trinta días hábiles, contados dende o día seguinte ó da publicación deste edito no Boletín Oficial da Provincia, a fin de que os interesados poidan examinar o expediente e presentar as reclamacións ou suxestións que estimen oportunas, de conformidade co disposto no artigo 49 da Lei 7/1985, do 2 de abril, reguladora das bases de réxime local. De non presentarse reclamacións, o acordo de aprobación elevarase automaticamente a definitivo. Mesía, 7 de agosto de 2012. O alcalde Asdo.: Mariano Iglesias Castro
27/08/2012 | Administración LocalMunicipal
Malpica de Bergantiños
Secretaría
Resolución da Alcaldia de delegación de casamentos no concelleiro don Alfredo Cañizo Garrido

Delegación de funcións O alcalde do Concello de Malpica de Bergantiños, con data de 6 de agosto do ano actual, ditou a resolución que a continuación se transcribe: “RESOLUCION DA ALCALDIA N.º 498/2012 DE DELEGACIÓN REALIZACIÓN CASAMENTOS NO CONCELLEIRO DON ALFREDO CAÑIZO GARRIDO ANTECEDENTES: 1. Recibidos autos do Xulgado para a celebración dos matrimonios civís que máis abaixo se relacionan, autorizando ao Sr. alcalde, don Eduardo J. Parga Veiga, para a realización dos mesmos en diferentes datas. FUNDAMENTOS LEGAIS E TÉCNICOS 1. Don Eduardo J. Parga Veiga, alcalde-presidente do Concello de Malpica de Bergantiños, en virtude do disposto no artigo 51 do Código Civil, artigo 23 da LBRL 7/85, artigos 44 e 47 do ROF 2568/1986, artigo 63 da Lei 5/97 do 22 de xullo de administración local de Galicia e demais lexislación concordante. En base ao anteriormente exposto, esta Alcaldía RESOLVE: 1.º. Delegar a favor do concelleiro don Alfredo Cañizo Garrido a celebración dos matrimonios arriba referenciados nas datas indicadas (18/08/2012,01/09/2012, 08/09/2012, 15/09/2012, 10/10/2012), delegación que incluirá a sinatura de documentos.2.º. Notificar a presente resolución ao interesado.3.º. Mandar publicar esta resolución do BOP 4.º. Dar conta ao Pleno na seguinte sesión que se celebre.“ Malpica de Bergantiños, 6 de agosto de 2012. O alcalde Eduardo Parga Veiga
27/08/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN661A 2011/11

N.° DE EXPEDIENTE: IN661A 2011/11 DENOMINACIÓN: parque eólico Campo Pequeno SOLICITANTE: Eólica Galenova, S. L. SITUACIÓN: A Baña (A Coruña) ASUNTO: CORRECCIÓN DE ERROS CORRECCIÓN DE ERROS. Resolución do 06 de xuño de 2012, da Xefatura Territorial da Consellería de Economía e Industria da Coruña, pola que se somete a información pública a solicitude de autorización administrativa, a declaración de utilidade pública, en concreto, e a necesidade de urxente ocupación que eso implica, a aprobación do proxecto de execución, do proxecto sectorial de incidencia supramunicipal e do estudio de impacto ambiental do parque eólico de Campo Pequeno no concello da Baña, na provincia da Coruña (expediente: IN661A 2011/11-1). Advertidos erros na resolución do 06 de xuño de 2012, da Xefatura Territorial da Consellería de Economía e Industria de A Coruña, pola que se somete a información pública a solicitude de autorización administrativa, a declaración de utilidade pública, en concreto, e a necesidade de urxente ocupación que eso implica, a aprobación do proxecto de execución, do proxecto sectorial de incidencia supramunicipal e do estudio de impacto ambiental do parque eólico de Campo Pequeno no concello da Baña, na provincia da Coruña (expediente: IN661A 2011/11-1), publicada no BOP n.° 127, do 05 de xullo de 2012, cómpre facer as seguintes correccións: Onde di: “. pola empresa Galenova, S. L.” “Domicilio social: Paseo de la Castellana, n.° 140, planta 12, 28046 - Madrid” “. Esta declaración de utilidade pública levará implícita, de acordo co artigo 54 da Lei 54/2007.” Debe dicir: “. pola empresa Eólica Galenova, S. L.” “Domicilio social: avenida García Barbón, n.° 1, 36201 Vigo” “. Esta declaración de utilidade pública levará implícita, de acordo co artigo 54 da Lei 54/1997.” A Coruña, 01 de agosto de 2012. A xefa territorial Susana Vázquez Romero
27/08/2012 | Administración LocalMunicipal
Lousame
Publicación de decreto de delegacións da Alcaldía

DECRETO DA ALCALDÍA Tendo que ausentarme do termo municipal os días 6, 7 e 8 de agosto 2012, e considerando o disposto no artigo 63 da Lei 5/97, do 22 de xullo, de réxime local de Galicia, así como os artigos 44 e 47 do ROFRJEL, do 28 de novembro de 1986. RESOLVO 1.º.–Que os días 6, 7 e 8 de agosto 2012 me substitúa na totalidade das miñas funcións á primeira tenente de alcalde, Dna. M.ª José Maroñas Sóñora.2.º.–Dar traslado do presente decreto á interesada para coñecemento e aceptación e, no seu caso, do seu contido.3.º.–Publicar o decreto no BOP, sen prexuízo de que produza efectos dende o día do seu outorgamento.4.º.–Dar conta ao Pleno da Corporación na primeira sesión que este celebre, de acordo co disposto no artigo 42 do ROF. Lousame, 2 de agosto de 2012. Asdo.: José Santiago Freire Abeijón, alcalde
27/08/2012 | Administración LocalMunicipal
A Baña
Prezos do campamento urbano

ANUNCIO O Concello da Baña levou a cabo a aprobación dos prezos do campamento urbano 2012 na Xunta de Goberno Local de data 13/07/2012: 30,00 € (1.º fillo/a), 20,00 € (2.º fillo/a). O que se fai público aos efectos marcados polo artigo 59.5 da Lei 30/1992, do 26 de novembro. A Baña, a 19/07/2012. Asdo.: Jose Andrés García Cardeso Alcalde-presidente
27/08/2012 | Administración LocalMunicipal
Muxía
Anuncio de modificación de ordenanza

ANUNCIO O Pleno, en sesión do 17 de agosto de 2012, aprobou a modificación inicial da Ordenanza fiscal reguladora da taxa de licenza urbanística e actos comunicados, o que facemos público durante 30 días a efectos de posibles reclamacións. Muxía, 19 de agosto de 2012. O alcalde Félix Porto Serantes
27/08/2012 | Administración LocalMunicipal
Val do Dubra
Orde de execución de limpeza de finca

NOTIFICACIÓN Orde de execución de limpeza de terreos do municipio de Val do Dubra Téndose tentado sen efecto notificar aos interesados que se relacionan na táboa adxunta a orde de execución que segue para cumprimento da normativa vixente en materia de mantemento de terreos en condicións de funcionalidade, seguridade, salubridade, ornato público e habitabilidade, segundo dispoñen os artigos 9.1. b) e 199 da Lei 9/2002, do 30 de decembro, de ordenación urbanística e protección do medio rural de Galicia, segundo dispón o art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese á súa práctica mediante o anuncio no Boletín Oficial da Provincia e no taboleiro de edictos do Concello, o que se fai público para coñecemento dos interesados a quen debe servir de notificación, informándolles que: Nun prazo máximo de 15 días naturais, a contar a partir do día seguinte á súa publicación no Boletín Oficial da Provincia, deberán proceder á eliminación de pólas e vexetación da finca da súa propiedade, cumprindo as condicións de seguridade previstas nos arts.9 e 199 da Lei 9/2002, do 30 de decembro, de ordenación urbanística e protección do medio rural de Galicia. En caso de incumprimento, procederase á execución subsidiaria ou á execución forzosa mediante a imposición de multas coercitivas de 300 a 6.000 €, reiterables ata acadar a execución do ordenado, sen prexuízo da apertura, no seu caso, do oportuno expediente sancionador. Val do Dubra, 20 de agosto de 2012. A alcaldesa en funcións Katherine Daniela Diongue Vanyov (Delegación do 07/08/2012 BOP do 16/08/2012)
27/08/2012 | Administración LocalMunicipal
Narón
Intervención
Edicto aprobacion definitiva modificación Ordenanza fiscal número 36

O abeiro do disposto no parágrafo cuarto do artigo 17 do RDL 2/2004, de 5 de marzo que aproba o texto refundido da lei reguladora das facendas locais, procédese á publicación do texto íntegro das modificacións ao artigo nº 4 da Ordenanza fiscal nº 36 reguladora do prezo público por utilización do centro de limpeza e desinfección de vehículos de gando na Feira do Trece, no cadro de tarifas, aprobadas polo Concello- Pleno do Concello de Narón en data 28 de xuño de 2012. De conformidade co previsto na lexislación vixente contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. PRIMEIRO: Aprobar a modificación, imposición e ordenación da Ordenanza Fiscal nº 36 reguladora do prezo público por utilización do centro de limpeza e desinfección de vehículos de gando na Feira do Trece, no seu cadro de tarifas: Onde di: “Camión de menos de 4t” Debe dicir: “Vehículo de menos de 4t” Onde di: “Camión de máis de 4t” Debe dicir: “Vehículo de máis de 4t” Narón, 20 de agosto de 2012 O Alcalde José Manuel Blanco Suárez
27/08/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN661A 2011/7

Expte.: IN661A 2011/7 Denominación: PARQUE EÓLICO OUTES-CO/11 SOLICITANTE: Eólica Galenova, S. L. DOMICILIO: Paseo de la Castellana, n.° 140, planta 12, 28046 - Madrid SITUACIÓN: Outes e Mazaricos (A Coruña) ASUNTO: CORRECCIÓN DE ERROS CORRECCIÓN DE ERROS. Resolución do 12 de xuño de 2012, da Xefatura Territorial da Consellería de Economía e Industria da Coruña, pola que se somete a información pública a solicitude de autorización administrativa, a declaración de utilidade pública, en concreto, e a necesidade de urxente ocupación que eso implica, a aprobación do proxecto de execución do proxecto sectorial de incidencia supramunicipal e do estudio de impacto ambiental do parque eólico de Outes-C0/11, nos concellos de Outes e Mazaricos, na provincia da Coruña (expediente: IN661A 2011/7-1). Advertidos erros na resolución do 12 de xuño de 2012, da Xefatura Territorial da Consellería de Economía e Industria da Coruña, pola que se somete a información pública a solicitude de autorización administrativa, a declaración de utilidade pública, en concreto, e a necesidade de urxente ocupación que eso implica, a aprobación do proxecto de execución do proxecto sectorial de incidencia supramunicipal e do estudio de impacto ambiental do parque eólico de Outes-C0/11, nos concellos de Outes e Mazaricos, na provincia da Coruña (expediente: IN661A 2011/7-1), publicada no BOP n.° 127, do 05 de xullo de 2012, cómpre facer as seguintes correccións: Onde di: “. Galenova, S. L.” “Domicilio social: Paseo de la Castellana, n.° 140, planta 12, 28046 - Madrid” “. Esta declaración de utilidade pública levará implícita, de acordo co artigo 54 da Lei 54/2007.” Debe diclr: “. Eólica Galenova, S. L.” “Domicilio social: avenida García Barbón, n.° 1, 36201 Vigo” “. Esta declaración de utilidade pública levará implícita, de acordo co artigo 54 da Lei 54/1997.” A Coruña, 01 de agosto de 2012. A xefa territorial Susana Vázquez Romero
27/08/2012 | Administración LocalMunicipal
Arteixo
Servizos Económicos
Aprobación inicial de expedientes de modificación de créditos 24/2012 e 25/2012 (suplemento de créditos 4/2012 e crédito extraordinario 3/2012, respectivamente)

E D I C T O Aprobados inicialmente polo Pleno desta Corporación os expedientes de modificación de créditos n.º 24/2012 e 25/2012 (suplemento de créditos 4/2012 e crédito extraordinario 3/2012, respectivamente), dentro do vixente orzamento municipal, por un importe total de DOUS MILLÓNS SEISCENTOS VINTE E SEIS MIL NOVECENTOS TRINTA E SEIS EUROS CON VINTE E SEIS CÉNTIMOS (2.626.936,26 €), en cumprimento do disposto no artigo 177.2 en relación co 169.1 do texto refundido da Lei reguladora das facendas locais, expóñense ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. alcalde-presidente deste Concello. En Arteixo, o 17 de agosto de 2012. Asdo.: Carlos Calvelo Martínez Alcalde-presidente
27/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29526. Roberto Blanco Gómez. Concello de Padrón

ANUNCIO INFORMACIÓN PÚBLICA CLAVE: DH. W15.29526 Roberto Blanco Gómez, con DNI XXXXXXXXX e con enderezo en Extramundi, n.º 106, 15910 Padrón (A Coruña). Solicita AUTORIZACIÓN para obras de construción dun muro de pedra nunha lonxitude duns 80 m. l., na zona de policía dun rego de pluviais, no lugar de Extramundi, na parroquia de Padrón (Santiago), no t. m. de Padrón, provincia de A Coruña. O que se fai público para xeral coñecemento por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 3 de agosto de 2012. O xefe do Servizo Territorial Ángel Gómez Rey
27/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.26878. José Rendo Sánchez. Concello de Touro

ANUNCIO De acordo co previsto no artigo 116 do Regulamento de dominio público hidráulico, aprobado polo Real decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 10 de agosto de 2012 e como resultado do expediente incoado ó efecto, outorgóuselle a José Rendo Sánchez, unha concesión dun caudal de auga de 0,04 l/s procedente dun pozo de barrena situado no lugar das Quintás, parroquia de Enquerentes (San Miguel), no concello de Touro (A Coruña), con destino a uso doméstico e rega. Número Expte.: DH. A15.26878 Santiago de Compostela, 10 de agosto de 2012. A subdirectora xeral de Xestión do Dominio Público Hidráulico Aynoha Dendariarena Dragomirov. Yarina Tido Ben Lahcen
27/08/2012 | Administración LocalMunicipal
Vedra
Secretaría-Intervención
Delegacion de funcións da Alcaldía

ANUNCIO Delegación de funcións Alcaldía DECRETO DA ALCALDÍA Por motivos persoais teño previsto ausentarme do Concello os días 22 de agosto ao 8 de setembro, ámbolos dous incluídos. En virtude do disposto nos artígos 23.3 da Lei 7/1985, do 2 de abril, reguladora das bases do réxime local, e de acordo cos artigos 44 e 47 do Regulamento de organización, funcionamento e réxime xurídico das entidades locais, aprobado por R. D 2568/1986, do 28 de novembro. RESOLVÍN: Primeiro. –Delegar as funcións da Alcaldía na 4.ª tenente de alcalde, dona María Jesús Piñeiro Caldelas, do 22 de agosto ao 8 de setembro, ámbolos dous incluídos. Segundo. –Notificar a presente resolución á tenente de alcalde. Terceiro. –Dar traslado aos servizos municipais para os efectos oportunos, así como ao Pleno municipal na primeira sesión que celebre. Vedra, 13 de agosto de 2012 A secretaria acctal. O alcalde Certifico Asdo.: Carlos Martínez Carrillo Asdo.: Mercedes Pereiras Caldelas
01/08/2012 | Administración LocalMunicipal
Ponteceso
Aperturas de Establecementos
Baixas de oficio no padrón de habitantes

ANTECEDENTES Esta Alcaldía tivo coñecemento de que as persoas que máis abaixo se relacionan, empadroadas neste concello, non residen neste termo municipal durante a maior parte do ano, polo que incumpren deste modo os requisitos establecidos no artigo 54 do Regulamento de Poboación e Demarcación Territorial para figurar no padrón municipal de habitantes: -Roger John Perez de Palomar Sobrerroca X09912655 (tarxeta de residencia) -Nizar Taroncher Navarta Y00728884M (tarxeta de residencia) -Josefa Carolina Alcate Solavera Y00728812W (tarxeta de residencia) -Oscar Ricardo Ivan Orlando Sidati Cazador 041832482 (pasaporte) -Rosa Begoña Torijas Obis. D. -Kusbiyantoro X08439396Y (tarxeta de residencia) -Kenai Sanchez Asiain Griñan XXXXXXXXX (DNI) -El Khalil Di Tullio Chausson XXXXXXXXX (DNI) -José Vecino Mosqueira XXXXXXXXX (DNI) -Jorge William Asenjo Macazaga X03732149P (tarxeta de residencia) Con data 20 de abril e mediante a Resolución da Alcaldía número 105/2012 iniciouse o trámite de baixa de oficio no padrón de habitantes, concedéndolles ós interesados un prazo de quince días hábiles, contados dende o seguinte ó da publicación desta Resolución no Boletín Oficial da Provincia, para que presentaran as alegacións oportunas respecto da súa situación no padrón de habitantes. Transcorrido o dito prazo non se recibíu ningunha alegación ó respecto. Con data 28.05.2012 remitíuse ó Consello Provincial de Empadroamento, sección provincial da Coruña, os expedientes completos da tramitación destas baixas de oficio. Con data 12.07.2012 a sección provincial da Coruña do Consello Provincial de Empadroamento acordou informar favorablemente estas baixas de oficio. Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locias aprobado polo R. d. 1690/1986, do 11 de xullo. Resolución do 1 de abril de 1997, apartado II-1-c.2 para as baixas de oficio. Polo tanto RESOLVO: 1.- Dar de baixa de oficio no padrón de habitantes deste Concello ós habitantes que de seguido se sinalan, con data 12.07.2012: -Roger John Perez de Palomar Sobrerroca X09912655 (tarxeta de residencia) -Nizar Taroncher Navarta Y00728884M (tarxeta de residencia) -Josefa Carolina Alcate Solavera Y00728812W (tarxeta de residencia) -Oscar Ricardo Ivan Orlando Sidati Cazador 041832482 (pasaporte) -Rosa Begoña Torijas Obis. D. -Kusbiyantoro X08439396Y (tarxeta de residencia) -Kenai Sanchez Asiain Griñan XXXXXXXXX (DNI) -El Khalil Di Tullio Chausson XXXXXXXXX (DNI) -José Vecino Mosqueira XXXXXXXXX (DNI) -Jorge William Asenjo Macazaga X03732149P (tarxeta de residencia) 2.- Publicar este acordo no Boletín Oficial da Provincia. Ponteceso, 18 de xullo de 2012 O alcalde José Luis Fondo Aguiar Dou fe A secretaria Cristina Castro Fuentes
01/08/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30498. Senda peonil

CLAVE: DH W.15.30498 Concello de Vimianzo con CIF P1509300H, e con enderezo en Praza do Concello, nº 6.15129 Vimianzo. Solicita AUTORIZACIÓN para execución de proxecto, na zona de policía do río, no lugar de La Piroja, na parroquia de Bamiro, no T. M. de Vimianzo. As obras solicitadas consisten na execución do proxecto de “Senda peatonal en el entorno del río Cambeda en zona urbana de Vimianzo” O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 17 de xullo do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
01/08/2012 | Administración LocalMunicipal
Oroso
Exposicion pública actividade decreto 133/2008

Solicitada neste Concello por Herminia Mercedes Maruja Layrana Ingalaturre, con NIF XXXXXXXXX, unha licenza de obra e actividade dunha nave industrial para montaxe, almacenaxe e distribución de armaduras metálicas, na parcela 6 do Parque empresarial de Sigüeiro, tramítase o expediente de licenza de dita actividade. En cumprimento co artigo 8.3 do Decreto 133/2008, do 12 de xuño, polo que se regula a avaliación de incidencia ambiental, procédese a abrir período de información pública por termo de vinte días dende a inserción do presente anuncio no DOGA e no BOP, para que, quen se vexa afectado de algún xeito por dita actividade, presente as observacións que considere pertinentes. De conformidade co artigo 59.5 da Lei 30/92, do 26 de novembro, do Réxime xurídico das Administracións Públicas e do procedemento administrativo común, por medio do presente anuncio comunícaselle aos interesados aos que non sexa posible notificar persoalmente, que están notificados a tódolos efectos, significándolles que teñen un prazo de vinte días contados a partir do día seguinte á notificación para alegar ó que consideren oportuno. O expediente obxecto desta información atópase depositado nas dependencias deste Concello (UR-29/2012), podéndose consultar na mesma durante horario de oficina. Oroso, 18 de xullo de 2012 O ALCALDE-PRESIDENTE. Manuel Mirás Franqueira